b'\n_START_ARTICLE_\nAhmed Akaichi\n_START_SECTION_\nSeurajoukkueura\n_START_PARAGRAPH_\nAkaichi aloitti ammattilaisuransa CA Bizertinissa kaudella 2007-2008. H\xc3\xa4n pelasi joukkueessa vuoden 2008 tammikuusta kes\xc3\xa4kuuhun. Kauden p\xc3\xa4\xc3\xa4tteeksi Aka\xc3\xafchi siirtyi ES Saheliin vuoteen 2013 asti kest\xc3\xa4v\xc3\xa4ll\xc3\xa4 sopimuksella. Toisella kaudellaan Akaichi lukeutui joukkueensa parhaimpiin maalintekij\xc3\xb6ihin. Kaudella 2010\xe2\x80\x932011 Akaichi voitti Tunisian p\xc3\xa4\xc3\xa4sarjan maalikuninkuuden 14 maalilla. H\xc3\xa4nen joukkueensa puolestaan sijoittui Tunisian p\xc3\xa4\xc3\xa4sarjassa toiseksi._NEWLINE_Hein\xc3\xa4kuussa 2011 Akaichi allekirjoitti kolmen vuoden sopimuksen Saksan 2. Bundesliigassa pelaavan Ingolstadtin kanssa. H\xc3\xa4n teki ensimm\xc3\xa4isen maalinsa 11. joulukuuta 2011 kotiottelussa St. Paulia vastaan. Ottelu p\xc3\xa4\xc3\xa4tyi my\xc3\xb6s Ingolstadtin 1\xe2\x80\x930 voittoon. Kauden kolmannen maalinsa h\xc3\xa4n teki Paderbornia vastaan tultuaan vaihdosta kent\xc3\xa4lle ottelun alku minuuteilla. Maalin h\xc3\xa4n teki ottelun loppu minuuteilla, jonka my\xc3\xb6t\xc3\xa4 Ingolstadt voitti ottelun maalein 4\xe2\x80\x930. Akaichi pelasi avauskaudellaan 25 ottelua, joissa h\xc3\xa4n teki viisi maalia. Kauden j\xc3\xa4lkeen Akaichi k\xc3\xa4vi neuvotteluja mahdollisesta paluusta ES Sahelin riveihin lainasopimuksella. Akaichi aloitti kauden Saksassa pelattuaan yhden ottelun 2. bundesliigassa, kunnes j\xc3\xa4i ilman peliaikaa._NEWLINE_Akaichi allekirjoitti sittemmin joulukuussa 2012 kolmen ja puolen vuoden sopimuksen Esp\xc3\xa9rancen kanssa.\n_START_SECTION_\nMaajoukkueura\n_START_PARAGRAPH_\nAka\xc3\xafchi pelasi ensimm\xc3\xa4isen maaottelunsa 9. tammikuuta 2010 harjoitusottelussa Gambiaa vastaan tullessaan vaihdosta kent\xc3\xa4lle Issam Jem\xc3\xa2an tilalle. Toisen maaottelunsa h\xc3\xa4n pelasi vuoden 2010 Afrikan kisojen alkulohkon toisessa ottelussa Gabonin maajoukkuetta vastaan tullessaan vaihdosta kent\xc3\xa4lle 69 minuutin kohdalla Amine Chermitin tilalle. Sama toistui alkulohkon viimeisess\xc3\xa4 ottelussa Kamerunia vastaan, joka oli Akaichin kolmas maaottelu._NEWLINE_Ensimm\xc3\xa4isen maalinsa Akaichi teki uransa nelj\xc3\xa4nness\xc3\xa4 maaottelussa Sudania vastaan (20. kes\xc3\xa4kuuta 2010).'